stanford-oval/wikipedia huggingface dataset:
Lestikala

| Lestikala |
| --- | --- |
 Pohjatroolilla pyydettyjä lestikaloja
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset  Eucarya
Kunta::  Eläinkunta  Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Turskakalat Gadiformes
Heimo::  Lestikalat Macrouridae
Suku::  Coryphaenoides
Laji::  rupestris
Kaksiosainen nimi
 Coryphaenoides rupestris  Gunnerus, 1765 
Synonyymit
 Coryphaena rupestris (Gunnerus, 1765)  Coryphaenoides norvegicus (Nilsson, 1832)  Ledipoleprus norvegicus Nilsson, 1832  Macrourus stroemii Reinhardt, 1825  Macrurus norvegicus (Nilsson, 1832)  Macrurus rupestris (Gunnerus, 1765) 
Katso myös
   Lestikala Commonsissa 
Infobox OKNimi-testi OKIUCN-testi OK: 
Lestikala (Coryphaenoides rupestris) on lestikalojen (Macrouridae) heimoon kuuluva äärimmäisen uhanalainen merivesissä elävä kalalaji.
Koko ja ulkonäkö

Lestikala voi maksimissaan kasvaa 1,1 metrin mittaiseksi ja painaa enintään 1,7 kilogrammaa. Sen ruumis on sivuiltaan litistynyt, muodoltaan nuijamainen ja on korkeimmillaan pään kohdalla ja kapenee siitä aina pyrstöevättömään takakärkeen saakka. Selkäevä ja vatsan evät ovat yhtenäisiä ja kiertävät myös pyrstöosassa. Suomut ovat piikkisiä ja tiiviisti kiinni toisissaan. Väritykseltään lestikala on harmaanruskea evien ollessa hieman kylkiä tummempia. Alaleuassaan lajilla on viiksisäie.
Levinneisyys ja elinympäristö

Lestikalaa tavataan Atlantin valtameren pohjoisosasta Norjasta, Islannista ja Grönlannista ja Baffininsaarelta aina etelässä Afrikan pohjoisosiin ja lännessä Uuden-Englannin alueelle asti. Se elää yleensä pehmeillä vedenpohjilla 40–1 200 metrin syvyydessä vedenpinnasta. Kesällä se oleskelee syvemmällä kuin talvella.
Ravinto ja elintavat

Lestikalan ravintoa ovat pääasiassa äyriäiset kuten katkaravut, katkat, kuoriäyriäiset ja hankajalkaiset. Naaras tulee sukukypsäksi keskimäärin 60 senttimetrin mittaisena ja 9–11 vuoden iässä, koiraat jo 40 senttimetrin mittaisina ja monta vuotta nuorempana. Kutu tapahtuu loppukesän tai syksyn aikoihin. Naaras laskee noin 12 000–35 000 kappaletta 1,8 millimetrin mittaisia mätimunia avoveteen, missä myös lajin poikaset elävät. Lestikalan on havaittu voivan elää enintään 54 vuoden ikäiseksi.
Vuoden 1801 piirros lajista.
Lauri Viita -museo

| Lauri Viita -museo |
| --- | --- |
 Lauri Viita -museo
Tyyppi:  Museo 
Sijainti:  Ylä-Pispala
Perustettu:  1977
Ylläpitäjä:  Lauri Viita -seura
Kotisivut:  Museon sivut
Koordinaatit:  61°30′14″N, 23°42′37″E
 fiLauri Viita -museo 
   
Lauri Viita -museo on Tampereen Ylä-Pispalassa sijaitseva kirjailija Lauri Viidalle omistettu museo. Se sijaitsee Pispalanharjun lounaisrinteellä talossa, jonka rakensivat vuosisadan vaihteessa kirjailija Lauri Viidan isä Emil Viita sekä Alfhild-äidin isä Juho Nikander.
Museo sai alkunsa kun talon silloinen omistaja ilmoitti vuonna 1971 olevansa halukas myymään talon edullisesti jos siihen perustettaisiin kirjailijalle omistettu museo. Talon ostamiseen saatiin rahat lahjoituksena kauppaneuvos Kalle Kaiharilta, joka oli kotoisin Pispalasta. Talon kauppa vahvistettiin vuonna 1973, ja se on Pispalan moreenin omistuksessa. Kaupan jälkeen sitä kunnostettiin talkoilla, ja museon avajaisia vietettiin lokakuussa 1977.
Museon talon rakensivat vuosisadan vaihteessa kirjailija Lauri Viidan isä Emil Viita ja Alfhild-äidin isä Juho Nikander. Talo valmistui vuonna 1900. Viidan perhe muutti taloon vuonna 1920. Hänen isänsä oli taannut lainan jonka hän joutui maksamaan, ja sen vuoksi hän myi talon vuonna 1937, ja perhe muutti Näsijärven rannassa sijaitsevaan Osuuskunnan taloon.
Aiheesta muualla

VirtualTampere: Virtuaalivierailu Lauri Viita -museoon
Laura Mennell

| Laura Mennell |
| --- | --- |

Henkilötiedot
Syntynyt: 18. huhtikuuta 1980 (ikä 44) Surrey, Kanada
Ammatti:  näyttelijä
Näyttelijä
Aktiivisena:  1996–
Aiheesta muualla
Viralliset kotisivut
IMDb 
Laura Mennell (s. 18. huhtikuuta 1980 Surrey) on kanadalainen näyttelijä. Hänet tunnetaan ehkä parhaiten televisiosarjoista Alphas, Haven, The Man in the High Castle ja elokuvasta Watchmen.
Mennellillä on eurooppalaisia sukujuuria briteistä, ranskasta ja skotlannista. Mennell on kuvaillut itseään sanoin; "teatteria rakastava draama-nörtti". Hän on kasvissyöjä ja puhuu englannin lisäksi sujuvasti ranskaa.
Mennell on Roope Ankan ääninäyttelijänä toimineen Alan Youngin serkku.
Aiheesta muualla

Laura Mennellin kotisivut (englanniksi)
Laura Mennell Internet Movie Databasessa. (englanniksi)
Little Murders

| Little Murders |
| --- | --- |

Ohjaaja:  Alan Arkin
Käsikirjoittaja:  Jules Feiffer
Perustuu:  Jules Feifferin näytelmään
Tuottaja:  Jack Brodsky
Säveltäjä:  Fred Kaz
Kuvaaja:  Gordon Willis
Leikkaaja:  Howard Kuperman
Pääosat:   Elliott Gould  Marcia Rodd 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:  9. helmikuuta 1971
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Little Murders (televisioesityksessä käytetty nimeä Pieniä murhia) on vuoden 1971 mustahuumorielokuva, jonka pääosissa olivat Elliott Gould ja Marcia Rodd. Elokuva kertoi tytöstä (Rodd) joka toi kotiinsa poikaystävänsä (Gould), jotta poika voisi tavata hänen vanhempansa, josta seuraa ampumisten ja muiden onnettomuuksien satunnainen sarja. Elokuvan ohjasi Alan Arkin.
Elokuva sai alkunsa näytelmänä, jonka kirjoitti Jules Feiffer, joka halusi näytelmänsä New Yorkin lavalle vuonna 1967, mutta näytelmää esitettiin vain seitsemän kertaa. Feiffer yritti uudestaan kohteenaan Royal Shakespeare Company, jota ohjasi Christopher Morahan Aldwych-teatterissa Lontoossa. Feiffer vei esityksen Yhdysvaltoihin, jossa sitä esitettiin Circle in the Squaressa New York Cityssä. Näyttelijäkaartiin kuuluivat muun muassa Linda Lavin, Vincent Gardenia, Elliott Gould, Donald Sutherland ja David Steinberg.
Elliott Gould osti näytelmän elokuvaoikeudet ja tuotti sen Jack Brodskyn kanssa, joka sai tuottajan työnimen. Kun Jules Feiffer sovelsi näytelmän elokuvamuotoon, hän lisäsi uusia kohtauksia, joihin kuuluivat kohtaus John Randolphin ja Doris Robertsin kesken. Randolph ja Roberts esittivät Gouldin hahmon vanhempia.
Elokuva sai Roger Greenspunilta lämpimän vastaanoton, mutta Roger Ebertin vastaus Chicago Sun-Times -lehdessä oli sitäkin innostuneempi.
Näyttelijät

| 0 | 1 | 2 |
| --- | --- | --- |
|  Elliott Gould  | … |  Alfred Chamberlain   |
|  Marcia Rodd  | … |  Patsy Newquist   |
|  Vincent Gardenia  | … |  Mr. Newquist   |
|  Elizabeth Wilson  | … |  Mrs. Newquist   |
|  Jon Korkes  | … |  Kenny   |
|  John Randolph  | … |  Mr. Chamberlain   |
|  Doris Roberts  | … |  Mrs. Chamberlain   |
|  Donald Sutherland  | … |  pappi   |
|  Lou Jacobi  | … |  tuomari   |
|  Alan Arkin  | … |  etsivä   |
Lähde:
Aiheesta muualla

Little Murders Internet Movie Databasessa (englanniksi)
Little Murders Elonet.
Juri Protasov

| Juri Protasov |
| --- | --- |

Henkilötiedot
Kansalaisuus:   Ukraina
WRC-ura
Aktiivivuodet:  2011–
Kilpailuja:  36
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  1
MM-pisteitä:  4
Ensimmäinen kilpailu:  Ruotsin ralli 2011
Juri Protasov (ukr. Юрій Протасов; s. 23. huhtikuuta 1984) on ukrainalainen ralliautoilija.
Protasov aloitti ralliautoilun vuonna 2005, ja voitti Ukrainan kansallisen mestaruuden vuonna 2008. Ensimmäisen MM-rallinsa Protasov ajoi kaudella 2011.
Kaudella 2014 Protasov nousi ensimmäistä kertaa MM-pisteille, sijoittuen kymmenenneksi Monte Carlossa sekä Meksikossa. Seuraavana vuonna Protasov siirtyi ensimmäistä kertaa ajamaan WRC-kalustolla.
Ruotsin rallissa 2015 Protasov ajoi uransa ensimmäiset EK-pohja-ajan, ja otti kilpailusta myös uransa parhaan sijoituksen ollen yleiskilpailun yhdeksäs.
Just Like That

| ”Just Like That” Bonnie Raitt |
| --- | --- | --- |

Kappaleen tiedot
 Albumilta: Just Like That...
 Julkaistu: 22. elokuuta 2022
 Tekijä(t): Bonnie Raitt
 Tuottaja(t): Bonnie Raitt
 Tyylilaji: folkmusiikki
 Kesto: 05.05
 Levy-yhtiö: Redwing Records
Just Like That on yhdysvaltalaislaulaja Bonnie Raittin kappale, joka julkaistiin samannimisellä albumilla 22. elokuuta 2022. Vuonna 2023 kappale voitti vuoden laulun Grammy-palkinnon.
Raitt on sanoittanut, säveltänyt ja tuottanut kappaleen. Tyylilajiltaan se on folkmusiikkiballadi. Kappale kertoo Olivia Zand -nimisestä naisesta, joka saa odottamattoman vieraan. Vieras mies paljastaa saaneensa Zandin vuosia sitten kuolleen pojan luovuttaman sydämen. Raittin mukaan hän sai idean kappaleeseen vuonna 2018 katsottuaan uutisen naisesta, joka valmistautui tapaamaan lapsensa sydämen saaneen miehen.
Little Miss Sunshine

| Little Miss Sunshine |
| --- | --- |

Ohjaaja:  Jonathan Dayton ja Valerie Faris
Käsikirjoittaja:  Michael Arndt
Tuottaja:  Michael Beugg (johtava), Jeb Brody (johtava), Marc Turtletaub, Peter Saraf, David Friendly, Ron Yerxa, Albert Berger
Säveltäjä:  Mychael Danna DeVotchKa
Kuvaaja:  Tim Suhrstedt
Leikkaaja:  Spot Welders Pamela Martin
Pukusuunnittelija:  Nancy Steiner
Pääosat:  Greg Kinnear Toni Collette Steve Carell Abigail Breslin Alan Arkin Paul Dano
Valmistustiedot
Valmistusmaa:  Yhdysvallat
Tuotantoyhtiö:  Deep River Productions
Levittäjä:  InterCom Netflix Fandango at Home (käännä suomeksi) Fox Searchlight Pictures Disney+
Ensi-ilta:  26. heinäkuuta 2006
Kesto:  101 minuuttia
Alkuperäiskieli:  englanti
Budjetti:  8 000 000 USD 
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Little Miss Sunshine on vuonna 2006 ensi-iltansa saanut draamakomediaelokuva, jonka on ohjannut Jonathan Dayton ja Valerie Faris. Elokuvaa on ylistetty ja kiitelty maailmanlaajuisesti. Elokuva voitti Best Feature - World Cinema Audience -palkinnon Sydneyn elokuvajuhlilla. Elokuva sai myös neljä Oscar-ehdokkuutta mukaan lukien Paras elokuva ja sai niistä kaksi; Parhaan alkuperäisen käsikirjoituksen ja Parhaan miessivuosan Oscar-palkinnon.
Suomen ensi-ilta oli 24. marraskuuta 2006.
Aiheesta muualla

Arvostelu: FilmGoer
Legnano

| Legnano |
| --- | --- |
 Piazza San Magno
 vaakuna
 Koordinaatit: 45°35′49″N, 8°54′32″E 
Valtio:   Italia
Alue:  Lombardia
Metropolikaupunki:  Milano
Pinta-ala:  
 – Kokonaispinta-ala:  17,7 km²
Korkeus:  199 m
Väkiluku (31.12.2019):  60 336
 – Väestötiheys:  3 413 as./km²
Aikavyöhyke:  UTC+1
Postinumero:  20025
Suuntanumero(t):  0331
 
 http://www.comune.legnano.mi.it 
Infobox OKVirheellinen NIMI-arvo: 
Legnano on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanosta on noin 25 kilometriä luoteeseen ja Monzasta kuusi kilometriä lounaaseen.
Maantiede ja ilmasto

Legnano sijaitsee Olona-joen laaksossa Alppien eteläpuolella. Se on osa Alto Milanese -nimistä aluetta, joka tarkoittaa Milanon luoteista esikaupunkivyöhykettä. Alue käsittää myös osia Varesen maakunnasta, mukaan luettuna Varesen kaupunki. Alto Milanesen pinta-ala on noin 235 km² ja väkiluku noin 700 000 (2007). Lännessä se rajoittuu Piemonteen.
Legnanon läheisellä Malpensan lentokentällä vuotuinen keskilämpötila on 11,4 °C. Tammikuun keskilämpötila on 0,9 °C ja heinäkuun 22,0 °C. Vuotuinen sademäärä on keskimäärin 1 082 millimetriä. Talvisin on usein sumuista ja pakkaspäivät eivät ole harvinaisia. Kesäisin on lämmintä lämpötilojen kohotessa usein yli 30 °C:een. Yhdessä korkean ilmankosteuden ja vähäisen tuulisuuden kanssa korkeat lämpötilat saattavat aiheuttaa termillä "afa" kutsutun tukalan kuumuuden.
Historia

Legnanon alueella on todennäköisesti asuttu jo esihistoriallisena aikana. Ensimmäinen kirjallinen maininta paikkakunnasta on vuodelta 789. Cottan suku rakennutti alueelle linnoituksen Castello dei Cotta vuoden 1000 tienoilla. Alueella käytiin taistelu, Battaglia di Legnano, Fredrik I Barbarossan joukkojen ja Lega Lombardan välillä 29. toukokuuta 1176. Jälkimmäiset voittivat. Päivämäärä on sittemmin valittu Lombardian viralliseksi juhlapäiväksi. Keskiaikana Legnano ei ollut enää pelkkä maalaiskylä, sillä paikkakunnalla oli linnoitus ja se oli tärkeä markkinapaikka. Kaupungin viralliseksi perustamisvuodeksi on kirjattu 1261.
Renessanssin kaudella Legnanoa hallitsivat aatelisperheet, kuten [[Viscontit. Ruttoepidemia vähensi Legnanon väkilukua vuosina 1529 ja 1540. Vuonna 1549 väkiluku oli 576 asukasta. 1700-ja 1800-luvulla Olona-joelle rakennettiin vesimyllyjä, joiden avulla seudun elinkeinoelämä monipuolistui. 1700-luvulla paikkakunnan hallintoa uudistettiin itävaltalaisten johdolla. Legnanon teollistuminen alkoi 1800-luvun alussa, teollistumista edisti liikenneyhteyksien kehittyminen. Legnano kohotettiin kaupungiksi 15. elokuuta 1924, tuolloin sen väkiluku oli noin 29 000.
Legnanon merkittäviä kirkkoja ovat renessanssityylinen Basilica di San Magno (1504–1513) ja 300-luvulla vaikuttaneelle piispa Ambrosiukselle omistettu Sant'Ambrogio (1590-luku). Kaupungin eteläosassa Olona-joen saarella on keskiaikainen linnoitus Castello Visconteo ja linnoituksen lounaispuolella avautuu laaja puistoalue. Vanhana teollisuuskaupunkina Legnanossa on runsaasti 1800-luvun teollista arkkitehtuuria. Kaupungin museoista mainittakoon 1929 avattu Museo civico Guido Sutermeister.
Talous ja liikenne

Legnanon teollisuus taantui voimakkaasti 1980- ja 1990-luvuilla, palvelusektori sitä vastoin on kehittynyt. Kaupungin rautatieasema, Stazione di Legnano, sijaitsee rataosuudella Domodossola–Milano. Keskeinen moottoritieyhteys on Autostrada A8 (Milano–Varese). Malpensan kansainvälinen lentoasema sijaitsee Legnanon länsipuolella.
Aiheesta muualla

Kuvia tai muita tiedostoja aiheesta Legnano Wikimedia Commonsissa
Legnano, Lombardia, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Legnano
Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo
Via dei Bambini
Käännös suomeksi
Lestijärven tuulivoimapuisto

| Lestijärven tuulivoimapuisto |
| --- | --- |
Valtio:  Suomi
Sijainti:  Lestijärvi
Koordinaatit:  63°28′16″N, 24°36′36″E
Sähköverkkoon:  2025 (arvio)
Valmistunut:  2024 (arvio)
Kustannus:  650 miljoonaa € (arvio) 
Rakennuttaja:  OX2
Omistaja:  Lestijärven Tuulivoima Oy
Tuulivoimapuisto
Tyyppi:  maatuulivoimalaitos
Sähköasema:  Eltonevan sähköasema (400 kV), Iso Kortenevan sähköasema (110 kV), Kosolankankaan sähköasema (110 kV), Hittisennevan sähköasema (110 kV)
Muuntamo:  6
Puistojännite:  16 kV / 110 kV 
Liittymisjännite:  440 kV 
Tuulivoimalat:  69 × Siemens Gamesa SG (6,6 MW) 
Kapasiteetti:  455,4 MW  (arvio) 
Vuosituotanto:  1300 GWh (arvio) 
 fiLestijärven tuulivoimapuisto 
Lestijärven tuulivoimapuisto on Keski-Pohjanmaalla Lestijärven kunnassa Lestijärven lounaispuolelle rakennettava tuulivoimapuisto, jossa tulee toimimaan 69 tuulivoimalaitosta. Niiden kokonaiskapasiteetiksi ilmoitetaan 455 megawattia ja vuosituotannoksi 1 300 gigawattituntia. Tuulivoimapuiston rakentaa OX2 ja sen omistaa Lestijärven Tuulivoima Oy. Puiston hinnaksi arvioidaan tulevan 650 miljoonaa euroa.
Yleistä

Lestijärven tuulivoimapuisto sijaitsee kokonaan Lestijärvellä Lestijärven kirkonkylän ja Yli-Lestin kaakkoispuolella. Se muodostuu kolmesta alueesta, jossa tuulivoimaloita on tiiviimmin. Ne ovat Kosolankangas, Hittisenneva ja Iso-Korteneva. Kosolankankaalle tulee 24 tuulivoimalaitosta, Hiittisennevalle 24 voimalaa ja Iso-Kortenevalle 21 voimalaa. Voimaloiden tuottama sähkö siirretään sähköasemille maakaapeleilla, joiden siirtojännite on 20 kilovolttia . Kunkin alueen yhteyteen tulee oma sähköasemansa, jossa tuotetun sähkön jännite nostetaan siirtolinjalle 110 kilovoltin jännitteeseen. Siirtolinja kulkee alueiden läpi ja jatkaa luoteeseen päin, jossa Hiittisennevan luoteispuolella sijaitsee Eltonevan sähköasema. Siellä 110 kilovoltin jännite nostetaan 400 kilovoltin jännitteeseen. Sähköasemalta on rakennettu uusi 55 kilometriä pitkä sähkölinja Alajärven sähköasemalle, josta sähkö syötetään kantaverkkoon.
Kaikki tuulivoimalaitokset toimittaa espanjalainen Siemens Gamesa ja ne ovat mallia Siemens Gamesa SG 6.6-170, joiden tuuliturbiinin halkaisija on 170 metriä ja kapasiteetti 6,6 megawattia.
Historiaa

Energiayhtiöt Kymppivoima, Oulun Energia ja Kuopion Energia muodostavat tuulipuiston omistavan yhtiön Lestijärven Tuulivoima Oy, jossa Kymppivoiman osuus on 65%, Oulun Energian osuus on 25% ja Kuopion Energian 10%. Rakennuttamista totetuttamaan otettiin YIT, jonka tehtäväksi tuli järjestää lupahakemukset tuulivoimapuiston rakentamiseksi. Hankkeen vaikutuksia selvitettiin ympäristövaikutusten arviointimenettelyn (YVA) avulla vuosina 2013–2014. Siinä kohteena oli 110 neliökilometrin laajuinen alue ja tarkoituksena oli toteuttaa korkeintaan 121 tuulivoimalaitoksen kokonaisuus, jonka kapasiteetiksi arvioitiin 423,5 megawattia . Ruotsalainen OX2 osti hankkeen YIT:ltä itselleen vuonna 2021 ja alkoi rakennuttamaan tuulipuistoa YIT:n suunnitelmien mukaisesti.
Tuulipuistolle rakennetaan oma Eltonevan sähköasema, jonka yhteyteen rakennetaan uudet 110 kilovoltin ja 400 kilovoltin sähkölinjat. Ne toimittaa Eltel. Siirtolinjojen kapasiteetti on noin 1 300 megawattia. Ne johtavat Alajärven sähköasemalle, josta sähkö syötetään kantaverkkoon. Uusi 400 kilovoltin linja toivotaan hyödyttävän muitakin alueen tuulipuistoja.
Tuulivoimapuiston rakentaminen on kesken (marraskuu 2023). Alueen infrarakenteet rakennetaan valmiiksi vuoden 2023 aikana, tuulivoimaloita aletaan pystyttämään vuoden 2024 aikana ja tämä työ saadaan valmiiksi syksyllä 2024. Puisto on tarkoitus luovuttaa omistajilleen vuoden 2024 loppuun mennessä. Tuulivoima-alalla ja myös sen valmistuspuolella on kuitenkin meneillään inflaatiosta johtuva kriisi, joka saattaa hidastaa tuulipuiston valmistumista.
Aiheesta muualla

Määttänen, Marjut: Superlatiivien tuulipuisto liittyy kantaverkkoon järeällä liitynnällä fingridlehti.fi.  25.9.2020. Helsinki:  Fingrid.
Valitukset Hiittisen  tuulivoimapuiston osan kaavasta, Korkein hallinto-oikeus
Living in the Western World

| Living in the Western World Paul Oxley's Unit |
| --- | --- | --- |

Studioalbumin tiedot
 Äänitetty : MTV Studios,   Helsinki
 Julkaistu: 1981
 Formaatti: LP
 Tuottaja(t): Jan Askelind
 Tyylilaji: Pop rock, uusi aalto, synth pop
 Kesto: 31.15
 Levy-yhtiö: CBS Records
Paul Oxley's Unitin muut julkaisut
|   | Living in the Western World 1981 | Both Sides of the Equator 1982 |
Living in the Western World on suomalaisen Paul Oxley's Unit -yhtyeen ensimmäinen studioalbumi vuodelta 1981. Paul Oxley on tehnyt kaikki kappaleet, ja tunnetuimpia niistä ovat "Spanish Bars", "Terry's Inside" sekä nimikappale. Albumia on myyty platinalevyyn oikeuttava määrä.
Levyn on kustantanut CBS Records, ja sen on tuottanut Jan Askelind, paitsi kappaleen "Another Heartbreak" osalta Hans Rautio ja Paul Oxley's Unit.
Äänittäjänä MTV:n studioilla Helsingissä on ollut Harry Sutinen. Miksaus on tehty Glen-studioilla Tukholmassa, ja ääniteknikkona siellä on ollut Anders Oredsson.
Levykannen valokuvat on ottanut Stefan Bremer, ja layout on Razin käsialaa.
Kappaleet

Kaikki kappaleet on tehnyt Paul Oxley, ja julkaisuyhtiö on Sweden Music.
Sivu 1
Spanish Bars – 3:15 (sov. Paul Oxley's Unit, Anders Eljas)
Terry's Inside – 3:41 (sov. Anders Eljas)
Nowhere – 3:50 (sov. Paul Oxley's Unit, Jan Askelind)
She's a Model – 2:02 (sov. Paul Oxley's Unit, Jan Askelind)
Another Heartbreak – 3:05 (sov. Paul Oxley's Unit, Hans Rautio)
Sivu 2
Living in the Western World – 2:35 (sov. Paul Oxley's Unit, Jan Askelind)
Teacher – 2:44 (sov. Paul Oxley's Unit, Jan Askelind)
The Right Kind of Love – 2:36 (sov. Paul Oxley's Unit, Anders Eljas, Jan Askelind)
Cathy's Story (Passion) – 4:37 (sov. Paul Oxley's Unit, Jan Askelind)
City of Dreams – 2:50 (sov. Paul Oxley's Unit, Anders Eljas, Jan Askelind)
Muusikot

Paul Oxley's Unit:
Paul Oxley – laulu
Kjell Ekholm – basso
Uffe Enberg – kitara
Janne Romberg – rummut
Brian Hammond – koskettimet
Levyllä koskettimia soittaa kuitenkin Anders Eljas paitsi kappaleilla "Nowhere", "Another Heartbreak" ja "Living in the Western World" Stefan Hindström.